smcproject/ml-wiki-sentences huggingface dataset:
കൂടാതെ നിയമ നിർമ്മാണത്തിനായുള്ള വർഗീകരണം യുക്തി പൂർവ്വമായിരിക്കുകയും വേണം.
ഉദാഹരമായി, ഇന്ത്യൻ കരാർ നിയമമനുസരിച്ച് കരാറിലേർപ്പെടുവാനുള്ളവർക്ക് 18 വയസ്സ് പൂർത്തിയാക്കിയിരിക്കണം.
അതായത്, ഇവിടെ വർഗ്ഗീകരണം നടത്തിയത് പ്രായപൂർത്തിയായവർ, പ്രായപൂർത്തിയാകാത്തവർ എന്നീ രണ്ട് വിഭാഗമായാണ്.
ഇവിടെ ഒരാളുടെ പ്രായം ആണ് കരാറിലേർപ്പെടുവാനുള്ള യോഗ്യതയായെടുത്തിട്ടുള്ളത്.
ഇവിടെ വർഗ്ഗീകരണത്തിനു കരാറിലേർപ്പെടുവാനുള്ള കഴിവുമായി യുക്തിസഹമായ ഒരു ബന്ധമുണ്ട്.
എന്നാൽ കരാറിലേർപ്പെടുവാനുള്ള യോഗ്യത ഒരാളുടെ മുടിയുടെ നിറം, തൊലിയുടെ നിറം എന്നിവ നോക്കി വർഗ്ഗീകരിക്കുകയാണെങ്കിൽ അത്തരം വർഗ്ഗീകരണം തികച്ചും തെറ്റും അനീതിയുമാണ്.
ഈ വകുപ്പ് പ്രകാരം സ്റ്റേറ്റിന്റെ പക്ഷപാതപരമായ നടപടികൾ മാത്രമേ നിരോധിച്ചിട്ടുള്ളൂ.
ഒരു വ്യക്തിയുടെ നടപടിയിൽ ഇടപെടാൻ ഈ വകുപ്പ് ഉപയോഗിക്കുവാൻ സാധ്യമല്ല.
സ്റ്റേറ്റ് പക്ഷപാതം കാണിക്കുന്നുവെന്ന് തെളിയിക്കേണ്ടത് അത്തരം പക്ഷപാതം ആരോപിക്കുന്നവരാണ്.
ജാതി-മത-ലിംഗ-ജന്മദേശാ കാരണങ്ങളായുള്ള വിവേചനങ്ങൾക്കെതിരെ നിരോധനം
സ്റ്റേറ്റ് ഒരു പൗരനോടും ജാതി-മത-ലിംഗ-ജന്മദേശങ്ങൾ കാരണമാക്കി വിവേചനം കാണിക്കുവാൻ പാടില്ല എന്ന് 15-ആം  അനുച്ഛേദം  പ്രഖ്യാപിക്കുന്നു.
കൂടാതെ ഈ കാരണങ്ങളിലേതെങ്കിലും ആസ്പദമാക്കി , ഗവർമെന്റ് പണം പൂർണ്ണമായോ ഭാഗികമായോ ഉപയോഗിച്ച് നിലനിർത്തിക്കൊണ്ടിരിക്കുന്നതോ അല്ലെങ്കിൽ പൂർണമായും പൊതുജനങ്ങളുടെ ഉപയോഗത്തിനു സമർപ്പിച്ചിട്ടുള്ളതോ ആയ കിണറുകൾ, കുളങ്ങൾ, സ്നാന ഘട്ടങ്ങൾ, റോഡുകൾ, പൊതു റിസോർട്ടുകൾ തുടങ്ങിയവ ഉപയോഗിക്കുന്നതിനു  ഇത്തരത്തിൽ വിവേചനം പാടില്ല.
കൂടാതെ, ഷോപ്പുകൾ, പൊതു റസ്റ്റോറണ്ടുകൾ, ഹോട്ടലുകൾ തുടങ്ങിയവയിലേക്കുള്ള പ്രവേശനത്തിലും ഇത്തരത്തിലുള്ള ജാതി-മത-ലിംഗ-ജന്മ ദേശ വിവേചനം പാടില്ല.
എന്നാൽ ഈ ആർട്ടിക്കിളിനു 2 അപവാദങ്ങൾ ഉണ്ട്.
ഒന്നാമതായി, സ്ത്രീകളുടെയും കുട്ടികളുടെയും നന്മയ്ക്കായി സ്റ്റേറ്റിനു പ്രത്യേക വ്യവസ്ഥയുണ്ടാക്കാം.
രണ്ടാമതായി, സാമൂഹ്യമായും വിദ്യാഭ്യാസപരമായും പിന്നോക്കം നിൽക്കുന്ന പൗരന്മാർ, പട്ടിക ജാതി പട്ടിക വർഗ്ഗക്കാർ എന്നിവരുടെ ഉന്നമനത്തിനായി പ്രത്യേക വ്യവസ്ഥ ഉണ്ടാക്കാവുന്നതാണ്.
പൊതു നിയമനങ്ങളിലെ അവസര സമത്വം
16-ആം ആർട്ടിക്കിൾ പൊതുനിയമനങ്ങളിൽ അവസര സമത്വം ഉറപ്പ് നൽകുന്നു.
പൊതു നിയനമത്തിന്റെ കാര്യത്തിൽ എല്ലാ പൗരന്മാർമാർക്കും തുല്യ അവസരങ്ങളായിരിക്കും ഉണ്ടാവുക.
ജാതി-മത-വർഗ്ഗ-ലിംഗ-വംശ-ജന്മസ്ഥല കാരണങ്ങളാലും താമസസ്ഥലം കാരണമാക്കിയും സ്റ്റേറ്റിന്റെ കീഴിലെ തൊഴിലിന്റെ കാര്യത്തിൽ ഒരു ഇന്ത്യൻ പൗരനെതിരായി സ്റ്റേറ്റിനു യാതൊരു വിവേചനവും കാണിക്കുവാൻ പാടുള്ളതല്ല.
എന്നാൽ ഈ പൊതു തത്ത്വത്തിനു 5 അപവാദങ്ങളും ഈ വകുപ്പിൽ നൽകിയിട്ടുണ്ട്.
അവ താഴെ പറയുന്ന പ്രകാരമാണ്.
സമത്വപുരം
വ്യത്യസ്തസമുദായങ്ങൾ തമ്മിലുള്ള തുല്യത വർദ്ധിപ്പിക്കുന്നതിനും ജാതിവിവേചനം ഇല്ലായ്മ ചെയ്യാനുമായി തമിഴ്‌നാട് സർക്കാർ ഉണ്ടാക്കിയ ഒരു പദ്ധതിയാണ് സമത്വപുരം (Samathuvapuram) (English: ഇംഗ്ലീഷ് : Equality Village ) അല്ലെങ്കിൽ പെരിയാർ നിനൈവ് സമത്വപുരം ( Periyar Ninaivu Samathuvapuram) (Periyar Memorial Equality Village).
ഇതുപ്രകാരം ഒരു ഗ്രാമത്തിൽ വ്യത്യസ്തജാതികളിൽപ്പെട്ടവർക്ക് താമസിക്കാൻ 100 വീടുകൾ ഉണ്ടാക്കുകയും പൊതു കമ്യൂണിറ്റി ഹാൾ ഉണ്ടാക്കുകയും എല്ലാവർക്കും പൊതുവായി ശ്മശാനം നിർമ്മിക്കുകയുമാണ് ചെയ്യുന്നത്.
പെരിയാർ ഇ ആർ രാമസ്വാമിയുടെ പേരിലാണ് ഇത് അറിയപ്പെടുന്നത്.
1997 - ൽ വിരുദുനഗർ ജില്ലയിലെ ട്രാൻസ്പോർട്ട് കോർപ്പറേഷന്റെ പേര് സർക്കാർ 18 -ആം നൂറ്റാണ്ടിലെ ജനറലായ വീരൻ സുന്ദരലിംഗത്തിന്റെ ബഹുമാനാർത്ഥം സുന്ദരലിംഗം ട്രാൻസ്പോർട്ട് കോർപ്പറേഷൻ എന്നാക്കി മാറ്റി.
ദേവേന്ദ്രകുല വെള്ളവാർ എന്ന ദളിത് സമുദായക്കാരുടെ ദീർഘകാല ആവശ്യമായിരുന്നു ഇത്.
സുന്ദരലിംഗം അവരുടെ സമുദായത്തിലെ പ്രധാനപ്പെട്ട ഒരു വ്യക്തിയായിരുന്നു.
എന്നാൽ, പിന്നാക്കവിഭാഗത്തിൽപ്പെട്ട തേവർമാർ ഇതിനെ എതിർക്കുകയും ബസുകൾ കത്തിക്കുകയും ഡ്രൈവർമാരെ ആക്രമിക്കുകയും ചെയ്തു.
പകരമായി ദളിതുകൾ യു. മുത്തുമാരലിംഗം തേവരുടെ പ്രതിമയ്ക്ക് നാശം വരുത്തുകയും ചെയ്തു.
ഇങ്ങനെ ജാതികലാപങ്ങൾ തമിഴ്‌നാടിന്റെ തെക്കൻ ജില്ലകളിൽ വ്യാപിച്ചു.
മുഖ്യസമുദായങ്ങളുടെ ക്ഷേത്രങ്ങളും ജലശ്രോതസ്സുകളും ദലിതുകൾക്കും ഉപയോഗിക്കാൻ കഴിയുന്ന സാഹചര്യങ്ങൾ സൃഷ്ടിച്ച് പ്രശ്നങ്ങളിൽ അയവുവരുത്താനും ദളിതുസമൂഹത്തെ മുഖ്യധാരയിലേക്ക് ലയിപ്പിക്കാനും ഉദ്യേശിച്ചായിരുന്നു ഈ പദ്ധതി രൂപകൽപ്പനചെയ്തത്.
മുഖ്യമന്ത്രിയായിരുന്ന എം. കരുണാനിധി 100 ഭവനങ്ങൾ വീതമുള്ള ഇത്തരം ഗ്രാമങ്ങൾ ഉണ്ടാക്കാൻ തീരുമാനിച്ചു.
ഓരോ ഗ്രാമത്തിലും ദളിതർക്ക് 40 വീടുകളും 25 വീടുകൾ പിന്നാക്കക്കാർക്കും 25 വീടുകളിൽ അതിലും പിന്നാക്കക്കാർക്കും 10 വീടുകൾ മറ്റുസമുദായക്കാർക്കുമായിരുന്നു ഉണ്ടാക്കുക.
ജാതിവേർതിരിവ് ഒഴിവാക്കാൻ സമത്വപുരത്തിൽ എല്ലാ സമുദായങ്ങൾക്കും പൊതുവായി ഒരു കമ്യൂണിറ്റി ഹാളും ശ്മശാനവും ആവും ഉണ്ടാവുക.
1998 ആഗസ്ത് 17 ന് ആദ്യ സമത്വപുരം മധുരയിലെ തിരുമംഗലത്തിനടുത്ത് മേലക്കോട്ടയിൽ കരുണാനിധി ഉദ്ഘാടനം ചെയ്തു.
2001 മായപ്പോഴേക്കും തമിഴ്‌നാട്ടിൽ പലയിടങ്ങളിലുമായി 145 സമത്വപുരങ്ങൾ ഉണ്ടാക്കിയിരുന്നു.
2001 ലെ ഭരണം മാറിയതോടെ ഈ പദ്ധതി ഉപേക്ഷിച്ചെങ്കിലും 2006 -ൽ കരുണാനിധി അധികാരത്തിൽ വന്നപ്പോൾ ഇതിനെ പുനരുജ്ജീവിപ്പിക്കുകയും ഈ ഭരണകാലത്ത് സംസ്ഥാനമെങ്ങും ഇത്തരം 95 സമത്വപുരങ്ങൾ ഉണ്ടാക്കുകയും ചെയ്തു.
സമദിശകത ഇംഗ്ലീഷ് വിലാസം https://ml.wikipedia.org/wiki/Isotropy
എല്ലാ ദിശകളിലുമുള്ള സമാനതയാണ് സമദിശകത എന്നു പൊതുവായി പറയാം(Isotropy).
കൃത്യമായ നിർവചനം ഉപയോഗിക്കപ്പെടുന്ന വിഷയത്തെ ആശ്രയിച്ചിരിക്കും.
ഉദാഹരണത്തിൻ സമദിശക വികിരണം എന്നത്, എല്ലാ ദിശയിലും ഒരേ തീവ്രത അളക്കാൻ പറ്റുന്ന വികിരണം ആൺ.
സമദിശകത ഇല്ലാത്ത അവസ്ഥയാൺ അസമദിശകത(Anisotropy).
സമദർശി
1918-ൽ  തിരുവനന്തപുരത്തെ കമലാലയം ബുക്ക് ഡിപ്പോ ഉടമയായ കുളക്കുന്നത്തു രാമൻമേനോൻ ആരംഭിച്ച വാരികയാണ് സമദർശി .
കുന്നത്ത് ജനാർദ്ദന മേനോൻ ‍ ആയിരുന്നു ഈ വാരികയുടെ ആദ്യകാല പത്രാധിപർ.
1922 ൽ  തിരുവിതാംകൂറിൽ വിദ്യാർത്ഥികളുടെ ഫീസ് കുത്തനെ ഉയർത്തിയതിനെച്ചൊല്ലിയുണ്ടായ പ്രക്ഷോഭം പോലിസും,പട്ടാളവും ക്രൂരമായി അടിച്ചമർത്തുകയുണ്ടായി.
ഈ പ്രക്ഷോഭങ്ങളെ  സമദർശി ന്യായീകരിയ്ക്കുകയും ഭരണകൂടത്തിന്റെ ചെയ്തികളെ നിശിതമായി വിമർശിയ്ക്കുകയുമുണ്ടായി .
ഈ വിമർശനം പത്രാധിപരും പത്രയുടമയും തമ്മിൽ തെറ്റാനിടതെളിച്ചു.
പത്രാധിപരായ ജനാർദ്ദനമേനോൻ രാജിവയ്ക്കുകയും തുടർന്ന്  1922 മേയ് 14 ന് എ. ബാലകൃഷ്ണപിള്ള പത്രാധിപരായിചുമതലയേൽക്കുകയും ചെയ്തു.
ബ്രിട്ടീഷ് ഭരണം, ദിവാന്മാരുടെ അഴിമതി, കെടുകാര്യസ്ഥത, സമൂഹത്തിൽ പരന്ന ജാതീയത, സംസ്‌കാരിക വിഷയങ്ങൾ, സാഹിത്യ തർക്കങ്ങൾ എന്നു വേണ്ട സമദർശി കൈകാര്യം ചെയ്യാത്ത വിഷയമില്ലായിരുന്നു.
മുഖപ്രസംഗങ്ങൾ ഓരോ ലക്കവും തിരുവിതാംകൂർ ഭരണത്തിന് മാരകപ്രഹരമേൽപ്പിച്ചു കൊണ്ടിരുന്നു.
ക്ഷേത്രപ്രവേശന സമരത്തിനും സ്വാതന്ത്ര്യ സമരത്തിനും പത്രം വ്യാപക പിന്തുണ നൽകി.
വൈക്കത്തെ അക്രമങ്ങൾക്ക് മഹാരാജാവ് ആണ് ഉത്തരവാദി എന്ന് 1924ൽ സമദർശി മുഖപ്രസംഗമെഴുതി.
ആഴ്ചയിൽ മൂന്ന് എന്ന കണക്കിൽ ചൊവ്വ, വ്യാഴം, ശനി ദിവസങ്ങളിലായിരുന്നു സമദർശിയുടെ പ്രസിദ്ധീകരണം.
സത്യാഗ്രഹം തുടങ്ങിയശേഷമുള്ള എല്ലാ പതിപ്പുകളും പുറത്തിറങ്ങിയതുതന്നെ "വൈക്കം സത്യാഗ്രഹ വാർത്തകൾ' എന്ന പേരിൽ വിശദവിവരങ്ങൾ ഉൾപ്പെടുത്തിക്കൊണ്ടാണ്. സമരം വിജയിപ്പിക്കുന്നതിനാവശ്യമായ പ്രത്യക്ഷ നിലപാട് എടുത്തുള്ളതായിരുന്നു "സമദർശി'യുടെ വാർത്താവിന്യാസം.
ആചാരവൈകൃതങ്ങൾക്കെതിരെ ജനങ്ങളെ ബോധവത്കരിക്കുകയും വൈകൃതങ്ങൾക്ക് കൂട്ടുനിൽക്കുന്ന സവർണരെയും അധികാരികളെയും രൂക്ഷമായി വിമർശിക്കുകയും ചെയ്തു.
ശ്രീമൂലത്തിന്റെ മരണശേഷം റീജന്റ് ആയി ഭരണമേറ്റ സേതുലക്ഷമീഭായി 1926 ൽ തിരുവിതാംകൂർ പത്രപ്രവർത്തന റെഗുലേഷൻ നടപ്പാക്കി.
റീജന്റിനെയും ദിവാൻ വാട്സിനെയും പത്ര റഗുലേഷൻ നിയമം കൊണ്ടു വരാൻ പ്രേരിപ്പിച്ച മുഖ്യ കാരണങ്ങളിലൊന്ന് സമദർശിയുടെ വിമർശനങ്ങളായിരുന്നു.
കേസരി ബാലകൃഷ്ണപിള്ളയുടെ രൂക്ഷ വിമർശനങ്ങൾ അധികാര സ്ഥാനങ്ങളെ സംഭ്രമിപ്പിച്ചു.
പത്രത്തിന് രാജ്യമൊട്ടുക്ക് പ്രചാരം ലഭിച്ചു.
സമദർശിയുടെ ഉടമ രാമൻമേനോന്റെ മരണത്തെ തുടർന്ന് അദ്ദേഹത്തിന്റെ അനന്തരവൻ ശങ്കരമേനോൻ പത്രമുടമയായി.
പത്ര നയം സംബന്ധിച്ച് ഉടമയുമായുള്ള തർക്കത്തെ തുടർന്ന് 1926 ജൂൺ 19 ന് അദ്ദേഹം സമദർശിയിൽ നിന്നും രാജിവച്ചു.
കുറച്ചു നാളുകൾക്കുള്ളിൽ സമദർശി പ്രവർത്തനം അവസാനിപ്പിച്ചു.
സാമദർശികം അഥവാ സാഹിത്യോപഹാരം എന്നൊരു വിശേഷാൽ പ്രതി 1927 ൽ പ്രസിദ്ധം ചെയ്തു.
വിവാദങ്ങൾ വിദ്യാഭ്യാസത്തിന്റെ അവിഭാജ്യ ഘടകമായി ലൈംഗിക വിദ്യാഭ്യാസം നൽകണമെന്ന അഭിപ്രായം സമദർശിയിലൂടെ പ്രകടിപ്പിച്ചത് വിവാദമായി.
ശ്രീമൂലം തിരുനാളിന്റെ അസാന്മാ‍ഗിക ജീവിതചര്യകളേയും സേവക പരിഷകളോടുള്ള വിധേയത്വത്തെയും സമദർശി രൂക്ഷമായി വിമർശിച്ചു.
അവലംബം പുറം കണ്ണികൾ സാമൂഹിക നവോത്ഥാനവും മാധ്യമങ്ങളും
സമനില (കായികം) ഇംഗ്ലീഷ് വിലാസം https://ml.wikipedia.org/wiki/Tie_(draw) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഒരു കായികവിനോദത്തിൽ പങ്കെടുക്കുന്ന ഇരു വിഭാഗങ്ങളും സമനിലയിൽ പിരിയുന്ന അവസ്ഥയാണ്‌ സമനില അഥവാ ടൈ എന്നതുകൊണ്ട് വിവക്ഷിക്കുന്നത്.
ചില കായികവിനോദങ്ങളിൽ  ഇത് അപൂ‌വ്വമാണെങ്കിൽ (ഉദാഹരണം ക്രിക്കറ്റ് ) മറ്റു ചിലവയിൽ വളരെ സാധാരണമാണ്‌ (ഉദാഹരണം ഫുട്ബോൾ).
ഒവേറിയൻ ടോർഷൻ ഇംഗ്ലീഷ് വിലാസം https://ml.wikipedia.org/wiki/Ovarian_torsion
ഗർഭപാത്രത്തിലെ അണ്ഡാശയത്തിൽ രക്തയോട്ടം കുറയ്ക്കുന്നത് മൂലം അതിന്റെ സ്വാഭാവിക രൂപഘടനക്ക് വരുന്ന മാറ്റത്തെയാണ് ഓവേറിയൻ ടോർഷൻ ( OT ) അല്ലെങ്കിൽ അഡ്‌നെക്സൽ ടോർഷൻ എന്ന് പറയുന്നത്.
പെൽവിക് വേദന സാധാരണയായുള്ള ലക്ഷണങ്ങളിൽ ഒന്നാണ്.
പെട്ടെന്ന് ആരംഭിക്കുന്നതോ ഇടവിട്ടുള്ളതോ ആയിട്ടാണ് ഈ വേദന അനുഭവപ്പെടുന്നത്.
മറ്റ് ലക്ഷണങ്ങളിൽ ഒന്നാണ് ഓക്കാനം .
അവസ്ഥ സങ്കീർണമായാൽ അണുബാധ , രക്തസ്രാവം മുതൽ വന്ധ്യത വരെയും സംഭവിക്കാം.
സിടി സ്കാൻ അൾട്രാസൗണ്ട് സ്കാൻ എന്നിവയാണ് രോഗനിർണയത്തിന് ഉപയോഗിക്കുന്നത്.
ശസ്ത്രക്രിയയിലൂടെ ഈ അവസ്ഥക്ക് പരിഹാരം കാണാവുന്നതാണ്.
70% കേസുകളിലും ഓക്കാനം , ഛർദ്ദി എന്നിവയ്‌ക്കൊപ്പം മൂർച്ചയുള്ളതും സാധാരണയായി ഏകപക്ഷീയവുമായ അടിവയറ്റിലെ വേദനയുടെ പെട്ടെന്നുള്ള ആവിർഭാവം അണ്ഡാശയ ടോർഷൻ ഉള്ള രോഗികളിൽ ഉണ്ടാകാറുണ്ട്.
ഒവേറിയൻ ഫൈബ്രോമ
ഒവേറിയൻ ഫൈബ്രോമ (ഫൈബ്രോമകൾ) അണ്ഡാശയത്തിൽ കാണപ്പെടുന്ന അർബുദകരമല്ലാത്ത സ്റ്റ്രോമൽ മുഴകൾ ആണ്.
ഇംഗ്ലീഷ്: ovarian fibroma.
അണ്ഡാശയമുഴകളിൽ 4% ഇത്തരം മുഴകളാണ്.
അർത്തവവിരാമത്തോടനുബന്ധിച്ചോ ആർത്തവവിരാമത്തിനുശേഷമോ ആണിവ കൂടുതലായും ഉണ്ടാവുന്നത്.
ഇതിന് സാദ്ധ്യതയുള്ള ശരാശരി പ്രായം 52 വയസ്സാണ്.
വളരെ അപൂർവമായി പെൺകുട്ടികളിലും ഇവ കണ്ടുവരുന്നു.
ലക്ഷണങ്ങൾ കാണിക്കുകയില്ല എങ്കിലും ചിലപ്പോൾ അടിവയറ്റിൽ വേദന ഉണ്ടാക്കാം.
രോഗലക്ഷണശാസ്‌ത്രം പ്രകാരം ഇവ കട്ടിയുള്ള വെള്ളയോ തവിടുനിറത്തിലോ കാണപ്പെടുന്നു.
സൂക്ഷ്മദർശിനിയിൽ ഇവ കൊള്ളജൻ നിർമ്മിക്കുന്ന തലങ്ങും വിലങ്ങും ഇടവിട്ടുള്ള  കെട്ടുകളായി കാണപ്പെടുന്നു.
തീക്കോമാറ്റസ് ആയ ഭാഗങ്ങളും ഇതിനിടയിൽ കണ്ടേയ്ക്കാം.
അൾട്രാസൗണ്ട് പരിശോധന വഴിയാണ് ഇവയെ കണ്ടുപിടിയ്ക്കാൻ സാധിക്കുന്നത്.
ഒരൊറ്റ കട്ടിയായ മുഴയായോ മറ്റു ചിലപ്പോൾ അപൂർവമായി പലതരം കോശങ്ങളിൽ നിന്നുത്ഭവിക്കുന്നതരമായോ സഞ്ചികൾ ഉള്ളതായോ കാണപ്പെടാറുമുണ്ട്.
ടോമോഗ്രാഫി അഥവാ എം.ആർ.ഐ. എന്നിവയിലൂടെയും രോഗം കണ്ടെത്താൻ സാധിക്കും.
ശസ്ത്രക്രിയയിലൂടെ മുഴകൾ നീക്കം ചെയ്യുകയാണ് പതിവ്.
ഈ മുഴകൾ അർബുദകരമാണോ എന്നുള്ള സംശയം നിലനിൽകുന്നതുകൊണ്ടും അണ്ഡാശയത്തിനു വലിവുണ്ടാകാമെന്നതിനാലും കണ്ടെത്തിയാലുടനെ നീക്കം ചെയ്യുന്നതാണ് ഉചിതം.
റഫറൻസുകൾ ovrian fibroma in ultrasound Ovarian tumors by incidence and risk of ovarian cancer , with fibroma at right.
1 2 ↑ ↑ ↑ - - Minor adjustment for mature cystic teratomas (0.17 to 2% risk of ovarian cancer):
ഒവേറിയൻ സിസ്റ്റാഡിനോമ
അണ്ഡാശയത്തിൽ ഉണ്ടാവുന്ന അർബുദകരമല്ലാത്ത മുഴകളാണ് ഒവേറിയൻ സിസ്റ്റാഡിനോമ.
ഇംഗ്ലീഷ്: Ovarian cystadenoma.
ഇവ രണ്ടു തരം ഉണ്ട്.
സീറസും മൂസിനസും.
ചികിത്സിക്കുമ്പോൾ വളരെ നല്ല ഫലം ഇതിനുണ്ടാവുന്നതായി കാണപ്പെടുന്നു രോഗകാരണങ്ങൾ സീറസ് സിസ്റ്റാഡിനോമ
സാധാരണ സീറസ് സിസ്റ്റാഡിനോമയിൽ ലോ ഗ്രേഡ് സീറസ് കാർസിനോമയിൽ കാണുന്നപോലെ ക്രാസ് അല്ലെങ്കിൽ ബ്രാഫ് പ്രകരണം ( മൂട്ടേഷൻ) ഉണ്ടാവുന്നില്ല.
കൂടുതൽ സീറസ് സിസ്റ്റാഡിനോമകളും പലവിധ കോശങ്ങളിൽ നിന്നുത്ഭവിക്കുന്നവയാണ് എങ്കിലും ഒരൊറ്റ കോശങ്ങളിൽ നിന്നുണ്ടാവുന്നവയും കാണപ്പെടുന്നുണ്ട്.
ഇവയിലെ ചർമ്മകോശങ്ങളിൽ ഡിഎൻഎ കോപ്പി തെറ്റായി കാണപ്പെടുന്നു.
മൂസിനസ് സിസ്റ്റാഡിനോമ
ഡെർമോയ്‌ഡ് സിസ്റ്റുകളുമായി മൂസിനസ് സിസ്റ്റാഡിനോമയ്ക്കുള്ള ബന്ധം മൂലം ഇവ ജേം കോശങ്ങളിൽ നിന്നുത്ഭവിക്കുന്നവയാണെന്നും ബ്രെന്നർ ടൂമറുമായി ബന്ധം ഉള്ളത് ഉപരിതല ചർമ്മകോശങ്ങളുടെ വിഭാഗത്തിൽ ഉപവിഭാഗമായും ഉൾപ്പെടുത്തിയിരിക്കുന്നു.
ക്രാസ് മൂട്ടേഷൻ 58% സന്ദർഭങ്ങളിലും കാണപ്പെടുന്നു.
ഒവേസിസ് അക്കാദമി ബ്രിസ്ലിംഗ്ടൺ
ഒവേസിസ് അക്കാദമി ബ്രിസ്ലിംഗ്ടൺ ഇംഗ്ലണ്ടിലെ ബ്രിസ്റ്റോളിലെ ബ്രിസ്ലിംഗ്ടൺ വെസ്റ്റ് ഏരിയയിൽ അക്കാദമി പദവിയുള്ള ഒരു മിക്സഡ് ജെൻഡർ സെക്കൻഡറി സ്കൂളാൺ.
ബ്രിസ്ലിംഗ്ടൺ എന്റർപ്രൈസ് കോളേജ് എന്ന് പേരിൽ ഇത് ബ്രിസ്റ്റോൾ സിറ്റി കൗൺസിൽ ഭരിക്കുന്ന ഒരു ഫൗണ്ടേഷൻ സ്കൂളായിരുന്നു.
ഇത് ഒരു ബിസിനസ്, എന്റർപ്രൈസ് സ്പെഷ്യലിസ്റ്റ് കോളേജായും ടീച്ചിംഗ് ഡെവലപ്മെന്റ് ഏജൻസി നിയുക്ത പരിശീലന സ്കൂളായും പ്രവർത്തിച്ചു.
2014-ൽ ഒരു നെഗറ്റീവ് ഓഫ്സ്റ്റഡ് പരിശോധനയ്ക്ക് ശേഷം, 2015 ഫെബ്രുവരിയിൽ ഒവേസിസ് ട്രസ്റ്റ് സ്പോൺസർ ചെയ്‌ത അക്കാദമി പദവിയിലേക്ക് പരിവർത്തനം ചെയ്യുകയും ഒവേസിസ് അക്കാദമി ബ്രിസ്ലിംഗ്ടൺ എന്ന് പുനർനാമകരണം ചെയ്യുകയും ചെയ്തു.
സ്കാൻസ്ക രൂപകല്പന ചെയ്ത് നിർമ്മിച്ച പുതിയ കെട്ടിടങ്ങൾ 2008 സെപ്തംബർ ആദ്യം തുറക്കുകയും 2008 ഒക്ടോബറിൽ കെവിൻ മക്ലൗഡ് ഔദ്യോഗികമായി തുറക്കുകയും ചെയ്തു.
പഴയ "clc കെട്ടിടം" ASD (ഓട്ടിസം സ്പെക്ട്രം ഡിസോർഡർ) കേന്ദ്രമായി തുറന്നു.
ഇത് 920 വിദ്യാർത്ഥികളുള്ള സെക്കൻഡറി സ്കൂളാണ്, 35 വിദ്യാർത്ഥി ഓട്ടിസം യൂണിറ്റും 20 വിദ്യാർത്ഥി സ്പീച്ച് ആൻഡ് ലാംഗ്വേജ് ഡിസോർഡർ യൂണിറ്റും ഉണ്ട്.
വിദ്യാർത്ഥികളുടെ പ്രീമിയം ഫണ്ടിംഗ് അർഹതയുള്ള വിദ്യാർത്ഥികളുടെ അനുപാതം ദേശീയ ശരാശരിയേക്കാൾ കൂടുതലാണ്.
ഒവേസിസ്
ഒവേസിസ് അക്കാദമി ബ്രിസ്ലിംഗ്ടൺ ഒവേസിസ് കമ്മ്യൂണിറ്റി ലേണിംഗ് ഗ്രൂപ്പിന്റെയും ഇവാഞ്ചലിക്കൽ ക്രിസ്ത്യൻ ചാരിറ്റിയുടെയും ഭാഗമാണ്.
ട്രസ്റ്റിന്റെ സ്ഥാപകനായ റവറന്റ് സ്റ്റീവ് ചാൽക്കെ പറഞ്ഞു: "ഒരു സ്‌കൂൾ തിരിയുന്നത് ചിലപ്പോൾ പെട്ടെന്നുള്ള പരിഹാരമാണ്, അത് ശരിക്കും ശരിയാണ്. പക്ഷേ ചിലപ്പോൾ ഇത് വളരെ കഠിന ജോലിയാണ്".
ഒഷന മേഖല
നമിബിയയുടെ പതിനാലു മേഖലകളിലെ ഒന്നാണ് ഒഷാന (Oshana) .
അതിന്റെ തലസ്ഥാനം ഒഷകടി .
മഴക്കാലത്ത് വാർത്താവിനിമയം സുഗമമല്ല.
മഴക്കാലത്ത് ഒഷാനയിൽ പ്രജനനം ചെയ്യുന്ന ഒരു മത്സ്യമാണ്, അവരുടെ ഭക്ഷ്യയോഗ്യമായ മാംസ്യ സ്രോതസ്സ് ഇതാണ്.
ഒമഹങു വാണ് ഒഷാനയില് കൃഷി ചെയ്യുന്ന പ്രധാന ധാന്യം.
മദ്ധ്യ പ്രദേശങ്ങളിലെ മണ്ണിൽ വളക്കൂറു കുറഞ്ഞത്കൊണ്ട് ഉത്പാദനം വർദ്ധിക്കണമെങ്കിൽ ശരിയായ വളം ചേർക്കേണ്ടതുണ്ട്.
കാലികൾ വളരെ അധികമുണ്ട്, അവ നന്നായി വളരുന്നുമുണ്ട്.
ഒഷാനയുടെ തെക്കൻ ഭാഗങ്ങൾ എറ്റൊഷ പാൻ വരെ നീണ്ടു കിടക്കുന്ന പുൽമേടുകളാണ്.
മണ്ണിലേയും വെള്ളത്തിലേയും ഉപ്പിന്റെ ഉയർന്ന സാന്നിദ്ധ്യം മേച്ചിലിനും കൃഷിക്കും പറ്റാതാക്കുന്നുണ്ട്.
ചിത്രശാല Ovamboland , Oshana, Efundia Oshakati street market കുറിപ്പുകൾ
ഒവർ ലേഡി ഓഫ് ദ പില്ലർ ഇംഗ്ലീഷ് വിലാസം https://ml.wikipedia.org/wiki/Our_Lady_of_the_Pillar
എ.ഡി. 40 -ൽ ഹിസ്പാനിയയിലെ സരാഗാസോയിലുള്ള എബ്രോ നദിക്കരയിൽ യേശുക്രിസ്‌തുവിന്റെ ശിഷ്യരിലൊരാളായ യാക്കോബ് ശ്ലീഹാ പ്രാർത്ഥിച്ചുകൊണ്ടിരുന്നപ്പോൾ അദ്ദേഹത്തിനു മുമ്പിൽ അനുഗൃഹീത കന്യാമറിയം പ്രത്യക്ഷപ്പെട്ടുവെന്ന അവകാശവാദത്തെത്തുടർന്ന് കന്യാമറിയത്തിനു നൽകിയിരിക്കുന്ന പേരാണ് Our Lady of the Pillar .
ഒരു തൂണിന്റെയോ സ്തംഭത്തിന്റെയോ ആകൃതിയിൽ കന്യാമറിയത്തിന്റെ രൂപം കൊത്തിവച്ചിരിക്കുന്നതിനെ സൂചിപ്പിക്കുവാനും ഈ പദം ഉപയോഗിച്ചുവരുന്നു.
സ്പെയിനിലെ സരാഗോസയിലുള്ള ബസലിക്ക ഓഫ് അവർ ലേഡി ഓഫ് ദ പില്ലർ പള്ളിയിൽ മാതാവിന്റെ ഇത്തരമൊരു രൂപമാണ് പ്രതിഷ്ഠിച്ചിരിക്കുന്നത് .
ആദ്യകാല പാരമ്പര്യം The Marian apparition to St. James the Greater (painting by Francisco Goya , c. 1769)
റോമാ നാളുകളിൽ നിന്നുള്ള സരഗോസ്സയിലെ ക്രിസ്തീയ ശവകുടീരങ്ങൾ അനുഗൃഹീത കന്യകയെ പ്രതിനിധാനം ചെയ്യുന്ന പ്രതിമകളെ ചിത്രീകരിക്കുന്നു.
നാലാം നൂറ്റാണ്ടിൽ, നിരകളിലോ തൂണുകളിലോ സ്ഥാപിച്ചിട്ടുള്ള ഒരു നേർച്ച നിറവേറ്റിക്കൊണ്ട് അർപ്പിക്കുകയോ സമർപ്പിക്കുകയോ ചെയ്ത ചിത്രങ്ങളുടെ സാന്നിധ്യം കാണപ്പെടുന്നു,
സരഗോസ്സയിൽ അനുഗൃഹീത കന്യക ഭക്തിയുടെ ഏറ്റവും പുരാതനമായ മൊഴി സാക്ഷ്യം.1155-ൽ പെഡ്രോ ലിബ്രാന എന്ന പോലെ..
സാധാരണയായി തിരിച്ചറിഞ്ഞിട്ടുണ്ട്.
ഇതും കാണുക Marian shrines Justo Gallego Martínez അവലംബം De Plancy, J. Collin (1852), "Legends of the Blessed Virgin"], London, 261 – 267 .
Lasagabáster Arratíbel, Daniel (1999), Historia de la Santa Capilla de Nuestra Señora del Pilar , Zaragoza (Reyes de Aragón, 5), ISBN 84-605-8648-0 .
Nogués y Secall, Mariano  (1862).
Historia crítica y apologética de la Virgen nuestra señora del Pilar de Zaragoza y de su templo y tabernáculo desde el siglo I hasta nuestros días , Madrid, Alejandro Gómez Fuentenebro.
ബാഹ്യ ലിങ്കുകൾ Our Lady of the Pillar എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Archdiocese of Zaragoza Official Website (in Spanish) International Marian Research Institute at the University of Dayton.
The Institute, a leading center for research and scholarship on the Blessed Virgin Mary, has a vast presence in cyberspace.
Marian Library at the University of Dayton.
The Marian Library is the world’s largest repository of books, periodicals, artwork, and artifacts on Mary, the mother of Jesus Christ.
ഒവാസ്‌കോ തടാകം
ഒവാസ്‌കോ തടാകം / oʊ ˈ w ɑː s k oʊ / അമേരിക്കൻ ഐക്യനാടുകളിലെ ന്യൂയോർക്ക് സംസ്ഥാനത്തെ ഫിംഗർ തടാകങ്ങളിൽ വലിപ്പത്തിൽ ആറാമതും കിഴക്കേയറ്റത്തെ മൂന്നാമത്തേയും തടാകമാണ്.
ഇത് കയുഗ നേഷൻറെ പരമ്പരാഗത പ്രദേശത്തിന്റെ ഭാഗമാണ്.
ഒവാസ്‌കോ തടാകത്തിന്റെ പേര് വെള്ളത്തിന് മുകളിലുള്ള പാലം എന്നർത്ഥം വരുന്ന ഇറോക്വോയിസ് പദമായ ദ്വാസ്-കോയിൽ നിന്നായിരിക്കാം ഉരുത്തിരിഞ്ഞത്.
ഫ്ലോട്ടിംഗ് ബ്രിഡ്ജ് എന്നർത്ഥമുള്ള വാസ്-കോ എന്ന വാക്കിൽ നിന്നുമാകാം ഈ പേരിൻറെ ഉത്ഭവം.
ഒനോണ്ടാഗയ്ക്കും സെനെക്കയ്ക്കും ഇടയിലാണ് കയുഗ പ്രദേശം കണ്ടെത്തിയത്.
പതിനേഴാം നൂറ്റാണ്ടിന്റെ മധ്യത്തിൽ കയുഗയ്‌ക്കിടയിൽ ജെസ്യൂട്ടുകൾ മിഷനുകൾ സ്ഥാപിച്ചു.
1660-ൽ ഏകദേശം 1,500 കയുഗകൾ ഉണ്ടായിരുന്നു.
ഒവില്ല (ടെക്സസ്) ഇംഗ്ലീഷ് വിലാസം https://ml.wikipedia.org/wiki/Ovilla,_Texas ഇംഗ്ലീഷ് വിലാസം https://ml.wikipedia.org/wiki/Ovilla,_Texas
അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് ഡാളസ് , എല്ലിസ് കൗണ്ടികളിൽപ്പെടുന്ന ഒരു നഗരമാണ് ഒവില്ല .
2010ലെ സെൻസസ് പ്രകാരം ഇവിടെ 3,492 പേർ വസിക്കുന്നു .
ഒവില്ല നഗരത്തിന്റെ അക്ഷരേഖാംശങ്ങൾ 32°31′54″N 96°53′29″W ﻿ / ﻿ 32.53167°N 96.89139°W ﻿ / 32.53167; -96.89139 (32.531616, -96.891298) ആണ്.
യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുപ്രകാരം, നഗരത്തിന്റെ മൊത്തം വിസ്തീർണ്ണം 5.7 ചതുരശ്ര മൈൽ (14.8 km²) ആണ്.
ഇതു മൊത്തം കരപ്രദേശമാണ് .
അവലംബം ↑ ↑ {{ cite web }} : Check date values in: | date= ( help ) ↑ ↑ {{ cite web }} : Check date values in: | date= ( help ) ↑ പുറത്തേയ്ക്കുള്ള കണ്ണികൾ ഒവില്ല നഗരത്തിന്റെ ഔദ്യോഗിക വെബ്സൈറ്റ്
ഒവേറിയൻ ക്ലിയർ സെൽ അഡിനോഫൈബ്രോമ
അണ്ഡാശയ മുഴകൾ പോലെ ചർമ്മകോശങ്ങളുടേയും സ്റ്റ്രോമൽ കോശങ്ങളുടേയും അർബുദകരമല്ലാത്ത മുഴകൾ ആണ് അഡിനോഫൈബ്രോമ എന്നറിയപ്പെടുന്നത്.
ഇതിൽ തന്നെ അണ്ഡാശയത്തിലെ സുതാര്യകോശങ്ങളിൽ കാണപ്പെടുന്നവ ഒവേറിയൻ ക്ലിയർ സെൽ അഡിനോഫൈബ്രോമ എന്നറിയപ്പെടുന്നു.
ഇംഗ്ലീഷ് : Ovarian clear cell adenofibroma.
അണ്ഡാശയം, ഗർഭാശയം, എൻഡോമെട്രിയം, ശ്വാസകോശനാളികൾ, ഫലോപ്യൻ കുഴലുകൾ എന്നിവിടങ്ങളിൽ ഇത് കണ്ടുവരുന്നു.
മിക്കവാറൂം ക്ലിയർ സെൽ റ്റ്യൂമറുകൾ അർബുദകാരികൾ ആണ്.
സൗമ്യമായതും വർമ്പിൽ നിൽകുന്നതുമായ ക്ലിയർ സെൽ റ്റ്യൂമറുകൾ വളരെ വിരളമാണ്.
2007 ലെ ഒരു പഠനപ്രകാരം വെറും 12 കേസുകളാണ് ഇതു വരെ രേഖപ്പെടുത്തിക്കാണുന്നത്.
ഈ മുഴകൾക്കുള്ളിൽ പലപ്പോഴും ചെറിയ ഗ്രന്ഥികൾ കാണപ്പെടാം, ഇവയുടെ ഭിത്തി കുബോയ്ഡൽ കോശങ്ങൾ അങ്ങനെ തന്നെയോ പരന്നതായോ കാണപ്പെടാം.
ഇതിനോടു കൂടി ലഘുവായരീതിയിൽ ഈയോസിൻ കറ പിടിക്കുന്നതരത്തിൽ കോശഭാഗങ്ങളും പിന്നിലായി നാരുകൾ അടങ്ങിയ സ്റ്റ്രോമയും കാണപ്പെടുന്നു.
അഡീനോഫൈബ്രോമയിൽ സ്ട്രോമൽ അംശം സിസ്റ്റാഡിനോമയേക്കാൾ കൂടുതലായിരിക്കും.
രോഗസാധ്യത
ഫ്രിംബ്രിയയിൽ നടത്തുന്ന പരിശോധനകളിൽ 30% ഇവ കണ്ടുപിടിക്കപ്പെടുന്നു, വംശവും പ്രായവും വംശ വിതരണത്തെപ്പറ്റി അറിവില്ല പ്രായം: ശരാശരി 55 (41–80) വർഷം ഇതും കാണുക Surface epithelial-stromal tumor റഫറൻസുകൾ
കക്കാട് മഹാഗണപതിക്ഷേത്രം
കേരളത്തിൽ , തൃശ്ശൂർ ജില്ലയിൽ കുന്നംകുളം പട്ടണത്തിൽ സ്ഥിതിചെയ്യുന്ന പ്രസിദ്ധമായ ഒരു ക്ഷേത്രമാണ് കക്കാട് മഹാഗണപതിക്ഷേത്രം .
കേരളത്തിൽ ഗണപതി പ്രധാനദേവനായി വരുന്ന അപൂർവ്വം ക്ഷേത്രങ്ങളിലൊന്നായ ഇവിടെ ഗണപതിയ്ക്കൊപ്പം ശിവസ്വരൂപമായ വേട്ടേയ്ക്കരനും കുടികൊള്ളുന്നു.
കൂടാതെ ഉപദേവതകളായി ദുർഗ്ഗ , ഭദ്രകാളി , രക്തേശ്വരി , നവഗ്രഹങ്ങൾ , നാഗദൈവങ്ങൾ , ബ്രഹ്മരക്ഷസ്സ് എന്നിവർക്കും പ്രതിഷ്ഠകളുണ്ട്.
ഇടത്തോട്ട് തുമ്പിക്കൈ നീട്ടിയ അപൂർവ്വപ്രതിഷ്ഠയാണ് ഇവിടത്തെ ഗണപതിഭഗവാൻ.
കക്കാട് രാജപരമ്പരയുടെ കുടുംബക്ഷേത്രമായ ഇവിടെ വച്ചാണ് കക്കാട് കാരണവപ്പാട് എന്ന് സ്ഥാനപ്പേരുള്ള രാജാവിന്റെ അരിയിട്ടുവാഴ്ച നടത്തിയിരുന്നത്.
ഈ സ്ഥാനം അലങ്കരിച്ചിരുന്ന മണക്കുളം കുഞ്ഞുണ്ണിരാജയും , അനന്തരവൻ മുകുന്ദ രാജയും മഹാകവി വള്ളത്തോൾ നാരായണമേനോനും ചേർന്ന് കേരളകലാമണ്ഡലം ആദ്യം തുടങ്ങിയത് ഈ ക്ഷേത്രത്തിനടുത്താണ്.
ഈ ക്ഷേത്രത്തിലെ മംഗല്യപൂജ പ്രസിദ്ധമാണ്.
ഗണപതികല്യാണം പോലെ നീണ്ടുപോകുന്ന വിവാഹബന്ധമുള്ളവർ ഇവിടെ വന്ന് ഈ പൂജ നടത്തിയാൽ ഉത്തമമാണെന്ന് വിശ്വസിയ്ക്കപ്പെടുന്നു.
മീനമാസത്തിൽ തിരുവാതിര ആറാട്ടായി ആറുദിവസം ഉത്സവവും, ചിങ്ങമാസത്തിലെ വിനായക ചതുർഥിയുമാണ് ഇവിടത്തെ ആണ്ടുവിശേഷങ്ങൾ.
കൂടാതെ, 12008 നാളികേരം ഉടച്ചുള്ള വേട്ടേയ്ക്കരൻ പാട്ടും പ്രധാന ആണ്ടുവിശേഷമാണ്.
കുന്നംകുളം നഗരത്തിന്റെ വടക്കുഭാഗത്ത്, കക്കാട് ദേശത്തിന്റെ ഒത്ത നടുക്കായാണ് ക്ഷേത്രം സ്ഥിതിചെയ്യുന്നത്.
കുന്നംകുളം താലൂക്ക് ഓഫീസ്, മിനി സിവിൽ സ്റ്റേഷൻ, സബ് മജിസ്ട്രേറ്റ് കോടതി, പി.ഡബ്ല്യു.ഡി. ഗസ്റ്റ് ഹൗസ്, ഫുഡ് സേഫ്റ്റി ഓഫീസ്, തുടങ്ങിയ സൗകര്യങ്ങൾ ക്ഷേത്രത്തിന്റെ കിഴക്കുഭാഗത്ത് സ്ഥിതിചെയ്യുന്നു.
പടിഞ്ഞാറുഭാഗത്ത് അതിവിശാലമായ നെൽപ്പാടങ്ങൾ കാണാം.
കൊടുങ്ങല്ലൂർ മുതൽ പൊന്നാനി വരെ വ്യാപിച്ചുകിടക്കുന്ന കോൾപ്പാടങ്ങളുടെ ഭാഗമാണ് ഇവിടെയുള്ള പാടങ്ങൾ.
ഇങ്ങനെ രണ്ടുതരത്തിലുള്ള ഭൂപ്രകൃതികൾ ഇവിടെ ഒരുമിച്ച് കാണാനാകും.
ക്ഷേത്രത്തിന്റെ നേരെമുന്നിൽ ഒരു അരയാൽ കാണാം.
ഹൈന്ദവവിശ്വാസപ്രകാരം പുണ്യവൃക്ഷമായി കണക്കാക്കപ്പെടുന്ന അരയാലിനെ ത്രിമൂർത്തികളുടെ പ്രത്യക്ഷസ്വരൂപമായി കണക്കാക്കുന്നു - അതായത് അരയാലിന് മുകളിൽ ബ്രഹ്മാവും നടുക്ക് വിഷ്ണുവും അടിയിൽ ശിവനും കുടികൊള്ളുന്നു എന്നാണ് സങ്കല്പം.
ദിവസവും രാവിലെ അരയാലിനെ ഏഴുവലം വയ്ക്കുന്നത് ശരീരത്തിനും മനസ്സിനും ഉത്തമമായി കണക്കാക്കുന്നു.
ഇതേ അരയാലിന്റെ ചുവട്ടിൽ ഭഗവദ്വാഹനമായ മൂഷികന്റെ ഒരു പ്രതിമയും കാണാം.
സ്വർണ്ണത്തിൽ തീർത്ത ഈ പ്രതിമ, ഒരു മോദകം കടിച്ചുനിൽക്കുന്ന രൂപത്തിലാണ്.
കിഴക്കേ നടയിൽ അതിമനോഹരമായ ഒരു ഇരുനില ഗോപുരം പണിതിട്ടുണ്ട്.
ഇത് 2003-ലാണ് പണിതത്.
ഇതിന്റെ പുറംവാതിൽ മുഴുവൻ വിവിധ ഗണപതിരൂപങ്ങൾ കൊണ്ട് ആലേഖനം ചെയ്തിരിയ്ക്കുകയാണ്.
അരയാലിനും ഗോപുരത്തിനുമിടയിൽ ചെറിയൊരു കല്യാണമണ്ഡപവും പണിതിട്ടുണ്ട്.
ഗണപതിയ്ക്കുമുന്നിൽ വിവാഹം നടക്കുന്ന കേരളത്തിലെ ഏക ക്ഷേത്രം, ഒരുപക്ഷേ ഇതായിരിയ്ക്കും.
ഗോപുരത്തിലൂടെ താഴേയ്ക്കിറങ്ങിവേണം ക്ഷേത്രമതിലകത്തെത്താൻ.
കക്കൂസ് ഇംഗ്ലീഷ് വിലാസം https://ml.wikipedia.org/wiki/Toilet ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2011 ഒക്ടോബർ മുതൽ തുടരുന്നു.
Squat toilet as seen in some parts of Europe and Asia.
ടോയ് ലറ്റ് ഉപയോഗിക്കു..
രോഗം തടയൂ...
മലമൂത്ര വിസർജ്ജനം നടത്താൻ ഉപയോഗിക്കുന്ന മുറിയാണു കക്കൂസ് അഥവാ ശൗചാലയം (പഴയ മലയാളം: മറപ്പുര, വെളിപ്പുര).
വീടുകളിലും, ഓഫീസ് പരിസരത്തും, കെട്ടിടങ്ങളിലും കക്കൂസ് നിർമ്മിക്കൽ ആവശ്യമാണ്.
തുറന്ന പ്രദേശത്തുള്ള വിസർജ്ജനം മൂലമുള്ള രോഗാണുസംക്രമണം ഒരു പരിധിവരെ തടയാൻ മനുഷ്യന് ഇത് ഉപകരിക്കുന്നു.
നവംബർ 19 ലോക കക്കൂസ് ദിനം
നവംബർ 19 ലോക കക്കൂസ് ദിനമായി ആചരിക്കുന്നു.
ലോകത്തെ 250 കോടി ജനങ്ങൾ ശരിയായ ശുചിത്വ സംവിധാനങ്ങളില്ലാത്തതിനാൽ അനുഭവിക്കുന്ന യാതനകൾക്ക് അറുതിവരുത്താനും, "ലോക ശുചിത്വം" എന്ന വെല്ലുവിളി നേരിടാനും.
കക്കൂസുകളുടെ ഉപയോഗത്തെ നിരുത്സാഹപ്പെടുത്തുന്ന വിശ്വാസങ്ങൾക്കും മറ്റുമെതിരായ ബോധവൽക്കരണം നടത്താനും ഉദ്ദേശിച്ച് സംഘടിപ്പിക്കുന്ന ഒരു പരിപാടിയാണിത്.
യുണിസെഫ് പോലുള്ള അന്താരാഷ്ട്ര സംഘടനകളുടെ സഹായത്തോടെയാണ് ഈ ദിനാചരണം നടക്കുന്നത്.
അവലംബം ↑ ↑ http://www.worldtoiletday.org/
കക്കോടി ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Kakkodi_Gramapanchayat ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കോഴിക്കോട് ജില്ലയിൽ കോഴിക്കോട് താലൂക്കിലെ ചേളന്നൂർ ബ്ളോക്കിലെ ഒരു ഗ്രാമപഞ്ചായത്ത് .
വിസ്തീർണം 18.59 ചതുരശ്ര കിലോമീറ്റർ.
അതിരുകൾ വടക്ക് പൂനൂർ പുഴ, ചേളന്നൂർ, കിഴക്ക് കുരുവട്ടൂർ പഞ്ചായത്ത് എന്നിവയും  തെക്കും  പടിഞ്ഞാറും  പൂനൂർ പുഴയും  ആണ്.
2001 ലെ സെൻസസ് പ്രകാരം  പഞ്ചായത്തിലെ ജനസംഖ്യ 30024 ഉം  സാക്ഷരത 92.42 ശതമാനവും  ആണ്.
കക്കാട്ട് ഗവ.
ഹയർ സെക്കന്ററി സ്കൂൾ
മടിക്കൈ ഗ്രാമപഞ്ചായത്തിെല ഹൃദയഭാഗത്തായി സ്ഥിതി ചെയ്യുന്ന ഒരു സർക്കാർ വിദ്യാലയമാണ് ഗവ;‍ ഹയർ സെക്കണ്ടറി സ്കൂൾ കക്കാട്ട്.
ബാസൽ മിഷൻ എന്ന ജർമൻ മിഷണറി സംഘം 1954-ൽ  സ്ഥാപിച്ച ഈ വിദ്യാലയം കാസർഗോട് ജില്ലയിലെ ഏറ്റവും പഴക്കമേറിയ വിദ്യാലയങ്ങളിലൊന്നാണ്.
1954 മെയിൽ ഒരു എകാധ്യപിക  ലോവർ പ്രൈമറി സ്കൂൾ എന്ന നിലയിലാണ് ഈ വിദ്യാലയം സ്ഥാപിതമായത്.
ആദ്യ പ്രധാന അദ്ധ്യാപിക  ദേവകി ‍.
1981-ൽ ഇതൊരു യു പി സ്കൂളായി.
1990-ൽ ഹൈസ്കൂളായും 1998-ൽ ഹയർ സെക്കണ്ടറിയയി ഉയർത്തപ്പെട്ടു.
ഹൈസ്കൂളിന്റെ ആദ്യ പ്രധാന അദ്ധ്യാപകനായ ശ്രീ പി വിജയന്റെ രൂപകല്പനയിലും മേൽനോട്ടത്തിലും വിദ്യാലയത്തിന്റെ ഇപ്പോൾ നിലവിലുള്ള പ്രധാന കെട്ടിടം നിർമ്മിക്കപ്പെട്ടു.
സ്കൂളിന്റെ മുൻ പ്രധാനാദ്ധ്യാപകർ :
പി വിജയൻ                1990-1992
കെ കണ്ണൻ                1992-1993
എ സൈനുദ്ദീൻ           1993-1995
രാജാമണീ                  1995-1996
സരോജിനി  എം          1996-1998
വി കണ്ണൻ                  1998-1998
പി  കുഞ്ഞിക്കണ്ണൻ        1998-1999
വി കണ്ണൻ                  1999-1999
കെ ശാരദ                 1999-2000
കെ എ ജോസഫ്         2000-2001
കെ ചന്ദ്രൻ                 2001-2002
പി വി  കുമാരൻ            2002-2002
കെ വി  കൃഷ്ണൻ            2002-2003
സുരേഷ്ബാബു            2003-2005
സി ഉഷ                    2005-2007
വിശാലക്ഷൻ സി          2007
പി ഉണ്ണികൃഷ്ണൻ            2007-2008
കെ സാവിത്രി              2008-2009
ടി എൻ ഗോപാലകൃഷ്ണൻ 2009-2012
സി പി വനജ               2012-2014
ഇ പി രാജഗോപാലൻ    2014.....
കക്കുടാരം
കോഴിക്കോട് ജില്ലയിലെ വടകര താലൂക്കിലെ മരുതോങ്കര പഞ്ചായത്തിലെ ഒന്നാം വാർഡിൽ സ്ഥിതി ചെയ്യുന്ന ഒരു സ്ഥലമാണ് കക്കുടാരം .
ഇവിടെ ഉള്ള സ്ഥാപനങ്ങൾ ജനകീയ വായനശാല കക്കുടാരം കക്കുടാരം ശിശുമന്ദിരം
കക്കുഴി കുഞ്ഞിബാപ്പു ഗുരുക്കൾ
കക്കുഴി കുഞ്ഞിബാപ്പു ഗുരുക്കൾ (1826-1878 ) കണ്ണൂരിലെ തലശേരിയിലെ കക്കുഴി എന്ന ഒരു തീയ്യർ തറവാട്ടിൽ ജനിച്ചു.
ബാല്യത്തിൽത്തന്നെ സംസ്കൃതം അഭ്യസിച്ചു; സംഗീതത്തിലും നിപൂണനായി.
സംസ്കൃതത്തിൽ അധ്യയനം ചെയ്യിച്ചതു തലശ്ശശേരിക്കടുത്തുള്ള മേനപ്പുരത്തു പുതുശ്ശേരി കണ്ണൻ ഗുരുക്കളായിരുന്നു.
ആദ്യം സ്വന്തമായി ഒരു പാഠശാല സ്ഥാപിച്ച് അതു നടത്തിവരവേ ബ്രണ്ണൻ ജില്ലാസ്‌കൂളിൽ അദ്ധ്യാപകനായി നിയമിക്കപ്പെട്ടു (1855) ബാസൽമിഷൻകാർ വിദ്യാലയം ഏറെറടുത്തശേഷം അവിടെ അതേ സ്ഥാനത്തിൽത്തന്നെ തുടന്നു.
ഏകദേശം അൻപതു കൊല്ലത്തോളം അധ്യാപകനായിരുന്ന അദ്ദേഹത്തിനു വലിയ ശിഷ്യസമ്പത്തുണ്ടായിരുന്നു.
ഗാത്തുവെയിറവസായിപ്പിനെ വ്യാകരണം ചോദ്യോത്തരം എന്ന പുസ്തകത്തിൻെറ രചനയിൽ അദ്ദേഹം സഹായിച്ചിട്ടണ്ട്.
ബാല്യത്തിൽ തീയർക്ക് വേണ്ടി ഇദംപ്രഥമമായി ഒരു കഥകളിയോഗം ഏപ്പെടുത്തി അതിൽ ഭാഗവതരായിരുന്നിട്ടുണ്ട്.
കൃതികൾ ഹരിശ്ചന്ദ്രചരിതം ഓട്ടൻതുള്ളൽ ഭഗവദ്ഗീത കിളിപ്പാട്ടു, ഈസോപ്പിനെറ സാരോപദേശകഥകഠം (ഗാനരൂപത്തിൽ).
കക്കോടി ഇംഗ്ലീഷ് വിലാസം https://ml.wikipedia.org/wiki/Kakkodi
കക്കോടി .
കോഴിക്കോട് ജില്ലയിലെ ഒരു ഗ്രാമപ്രദേശമാണ് കക്കോടി.
ഏലത്തൂർ നിയമസഭാ മണ്ഡലത്തിന് കീഴിലുള്ള പഞ്ചായത്ത് ആസ്ഥാനം.
ഒരു ഭാഗം കോഴിക്കോട് കോർപ്പറേഷനും മറ്റു അതിർത്തികളിലായി കുരുവട്ടൂർ, ചേളന്നൂർ,തലക്കുളത്തൂർ, എലത്തൂർ എന്നീ പഞ്ചായത്തുകളുമാണുള്ളത്.
കോഴിക്കോട് ജില്ലയിൽ കോഴിക്കോട് താലൂക്കിലെ ചേളന്നൂർ ബ്ളോക്കിലെ ഒരു ഗ്രാമപഞ്ചായത്ത്.
അതിരുകൾ വടക്ക് പൂനൂർ പുഴ, ചേളന്നൂർ, കിഴക്ക് കുരുവട്ടൂർ പഞ്ചായത്ത് എന്നിവയും തെക്കും പടിഞ്ഞാറും പൂനൂർ പുഴയും ആണ്.2001 ലെ സെൻസസ് പ്രകാരം പഞ്ചായത്തിലെ ജനസംഖ്യ 30024 ഉം സാക്ഷരത 92.42 ശതമാനവും ആണ്.